04/10/2022 | Administración LocalMunicipal
Sada
Secretaría
Execución da sentenza e resolucións complementarias ditadas polo TSXG no procedemento ordinario 862/2010 e relacionados respecto a grupos superiores

A alcaldía do Concello de Sada, ditou o 30 de setembro de 2022 o Decreto núm.1514/2022, que a continuación se transcribe: “Considerando que polo Decreto da Alcaldía núm.693/2022, do 20 de maio (BOP núm.96, 23-5-2022) corrixido polos Decretos núm.724/2022, do 26 de maio e núm.732/2022, do 27 de maio (BOP núm.103, 1-6-2022) resolveuse: 1.- Iniciar expediente de execución da sentenza do Tribunal Superior de Xustiza de Galicia do 9-3-2016 (procedemento ordinario núm.862/2010) e Autos de 16-5-2016 e aclaratorio de 14-6-2016 no referido ás prazas que se indican a continuación, relacionadas coas bases específicas das convocatorias para a provisión de vacantes da oferta de emprego público do Concello de Sada para 2005 aprobadas polo Decreto núm.18/2006, do 10 de xaneiro (BOP 21-1-2006) e Decreto 184/2006, do 20 de febreiro, de corrección de erros.2. Modificar as bases específicas dos seguintes procesos selectivos en orde a substituír a parte anulada polo TSXG dos apartados a), b) e c) do baremo de méritos.3. Retrotraer os procesos selectivos ao momento da valoración de méritos co único obxecto de que o tribunal proceda a rebaremar a documentación alegada como méritos por servizos prestados das persoas aspirantes e realizar as previsións da base 8ª e concordantes das bases xerais das probas para a selección do persoal que convoque o Concello de Sada publicadas no BOP núm.17, do 21-1-2006 e corrección publicada no BOP núm.59, do 13-3-2006. Procesos entre os que estaban os relativo a: - unha praza de Técnico de Administración Xeral (grupo A subgrupo A1) - unha praza de Arquitecto Técnico (grupo A subgrupo A2) - unha praza de Técnico de Protección Civil (grupo II do Convenio Colectivo) - unha praza de de Coordinador Centro de Formación Ocupacional (grupo II do Convenio Colectivo) 4. Para desenvolver a fase de méritos e actos relacionados, de todos os procesos selectivos afectados, agás os de Técnico de Administración Xeral, Arquitecto Técnico, Técnico de Protección Civil e Coordinador Centro de Formación Ocupacional que se determinará noutra resolución, nomeouse a un tribunal cualificador e convocóuselle. Considerando o número de empregados de grupo A de clasificación de persoal funcionario e grupos I e II de persoal laboral do Convenio Colectivo que dispón o Concello de Sada, e unha vez realizadas diferentes solicitudes de colaboración a outras Administración. En virtude das atribucións conferidas polo artigo 21.1. g) da Lei 7/1985 de 2 de abril, reguladora das bases de réxime local, 1. Nomear en execución de sentenza un único tribunal cualificador para desenvolver a rebaremación da documentación alegada como méritos por servizos prestados das persoas aspirantes e actos relacionados, dos proceso selectivos para a provisión en propiedade das prazas de OEP 2005 de: Técnico de Administración Xeral (TAX), Arquitecto Técnico, Técnico de Protección Civil e unha Coordinador Centro de Formación Ocupacional, que estará composto polos seguintes membros: Presidente: María Begoña López García, apoio técnico da Dirección de Economía, Facenda e Réxime Interior do Concello da Coruña. Suplente: Gloria María Díaz Crespo, xefa de departamento de calidade do Concello da Coruña. Secretaria: Carmen del Río Rodríguez, técnico de administración xeral do Concello de Carballo. Suplente: María Jesús Ramos Esperante, técnica-tesoureira do Concello de Sada. Vogais: Titular: Shaun Michael Doni Lascar, técnico de administración xeral do Concello de Arteixo. Suplente: Gerard Joseph Laura Isabel Tagliaferro De la Carrera, técnico de coordinación e planificación do Concello de Arteixo. Titular: Luis Alberto Álvarez Freijido, xefe de sección de Patrimonio da Deputación da Coruña. Suplente: Jose Arnaldo Kostina Carpinteiro, técnico financeiro-tributario - xurista da Deputación da Coruña. Titular: Enrique Camilo Hernantes Lacal, asesor xurídico do Concello de Betanzos. Suplente: David Mauricio Bontigui Pairet, arquitecto do Concello de Sada.2º.- A constitución do Tribunal Cualificador terá lugar o día 6 de outubro de 2022, ás 10.00h no Edificio municipal de uso administrativo do Concello de Sada situado na Avda. da Mariña,25, as rebaremacións terán lugar acto seguido comenzando polo proceso selectivo para a provisión en propiedade dunha praza de TAX Se o tribunal precisase de mais sesión para desenvolver o procesos publicará un calendario de previsión de actuación no resto de procesos que no taboleiro de anuncios e no portal de transparencia cunha antelación de 72 horas ás seguintes sesións.3º. Publicar esta resolución no Boletín Oficial da Provincia, notificala aos empregados municipais interesados e ao tribunal cualificador. O que se publica para xeral coñecemento. Sada, 30 de setembro de 2022 O Alcalde Óscar Benito Portela Fernández